
CONSILIUL LOCAL
AL MUNICIPIULUI FOCSANI


 HOTĂRÂRE

     Pentru  modificarea anexei nr. 1 şi anexei nr. 2  la Hotărârea Consiliului Local al
                Municipiului Focşani  nr. 106/2017 privind aprobarea organigramei, statului 
                de funcţii şi numărului de personal pentru Primăria Municipiului Focşani, cu 
                modificările şi completările ulterioare

         Consiliul Local al Municipiului Focsani, judetul Vrancea, întrunit în şedinta ordinară;
            - analizând proiectul de hotărâre iniţiat de Primarul Municipiului Focşani, raportul  Direcţiei economice - Serviciul resurse umane, managementul calităţii înregistrat la nr. 61681/29.08.2017 prin care se propune modificarea anexei nr. 1 şi anexei nr. 2 la Hotărârea Consiliului Local al Municipiului Focşani  nr. 106/2017 privind aprobarea organigramei, statului de funcţii şi numărului de personal pentru Primăria Municipiului Focşani, cu modificările şi completările ulterioare şi avizul favorabil al Comisiei de buget şi administraţie publică;
- văzând adresa nr. 61613/29.08.2017 a Serviciului proiecte;
- având în vedere  Ordinul nr. 77/07.04.2017 privind numărul maxim de posturi ce pot fi încadrate în anul 2017, la nivelul unităţilor administrativ – teritoriale din judeţul Vrancea, cu excepţia celor din cadrul capitolelor bugetare “Învăţământ” şi “Asigurări şi asistenţă socială”, finanţate din bugetele locale, precum şi din capitolul bugetar “Sănătate”, indiferent de sursa de finanţare, emis de Instituţia Prefectului -Judeţul Vrancea;
- în baza  Legii-cadru nr.153/2017 privind salarizarea personalului plătit din fonduri publice;
	-  în baza art. 36 alin.(2) lit. „a” si  alin. (3) lit.”b”, art. 66 alin. (1) lit. ”b” şi în temeiul art. 45 alin. (1)  din Legea nr. 215/2001  privind  administraţia publică locală, republicată în anul 2007, cu modificările şi completările ulterioare; 

HOTĂRĂŞTE:

        Art. 1. Modificarea anexei nr. 1 şi anexei nr. 2 la Hotărârea Consiliului Local al Municipiului Focsani nr. 106/2017 privind aprobarea organigramei, statului de funcţii şi numărului de personal pentru Primăria Municipiului Focşani, cu modificările şi completările ulterioare, după cum urmează:
(1) - Anexa nr.1 se modifică astfel:
	- la Compartiment Cabinet Primar numărul de posturi creşte de la 2 la 4;
	- numărul total funcţii contractuale de execuţie creşte de la 16 la 18;
	- numărul total de funcţii în instituţie creşte de la 176 la 178.

              (2) - Anexa nr.2 se modifică prin:
	- infiinţarea a două funcţii contractuale de execuţie de consilier gradul IA – studii superioare la Compartiment Cabinet Primar;
- numerele curente din structura departamentelor se modifică corespunzător;
- transformarea unei funcţii publice de execuţie vacantă de inspector clasa I gradul profesional debutant care figurează la Serviciul proiecte – Direcţia managementul proiectelor şi investiţiilor la numărul curent 100 în funcţie publică de execuţie de inspector clasa I gradul profesional superior;
	- numărul total funcţii contractuale de execuţie creşte de la 16 la 18;
	- numărul total de funcţii în instituţie creşte de la 176 la 178.	 
	
Art. 2.  Prezenta hotărâre întră în vigoare după semnarea Contractului de delegare a gestiunii serviciului de salubrizare de către operator şi Asociaţia de Dezvoltare Intercomunitară  pentru Serviciul de salubrizare a localităţilor Focşani şi Goleşti, judeţul Vrancea şi semnarea protocolului de predare-primire a activităţii salubrizare de la Direcţia de Dezvoltare Servicii Publice Focşani la operator. 

          Art. 3.  Prezenta   hotărâre   va    fi  comunicată  de  către  Serviciul  administraţie publică locală, agricultură, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, Serviciul resurse umane, managementul calităţii şi Serviciul buget, contabilitate.


     PREŞEDINTE DE ŞEDINŢĂ,
           Marius Eusebiu Iorga  

                                                                                             Contrasemnează,
                                                                                 SECRETARUL MUNICIPIULUI 
                                                                                                    FOCŞANI
                                                                                          Eduard Marian Corhană

